Ինքաներու Կայսրութիւնը

Ինքաներու Կայսրութիւնը, ԺԲ. եւ ԺԴ. դարերուն Հարաւային Ամերիկայի մէջ հիմնուած ամէնէն հզօր կայսրութիւնը: 

Անոնք արեւը կը պաշտէին եւ ոսկեայ սքանչելի առարկաներ կը շինէին զայն պատուելու համար: 

 Բնակավայր 
Ինքաները կ'ապրէին Անտեան լեռնաշղթայի լեռներուն վրայ, աւելի քան 4500 քմ. երկարութեամբ հողամասի մը վրայ: 

Անոնց մայրաքաղաքը կը կոչուէր Քուզքօ. Ինքաներուն Քեչուա լեզուով ասիկա կը նշանակէ`«աշխարհին պորտը»Պատմական կայսրութիւններ:

 Սափա Ինքա` Աստուած Թագաւորը 
Սափա Ինքա կոչուած կայսրը ընկերութեան ամէնէն կարեւոր անձնաւորութիւնն էր. ան միաժամանակ բացարձակ իշխանութեան տէրն էր եւ կրօնական պետ մը:

 Արեւու Որդին 
Ինքաները կը պաշտէին բնութենէն ներշնչուած բազմաթիւ աստուածներ, ինչպէս` լեռները, լիճերը, որոտումը եւ արեւը: 

Սափա Ինքան կը համարուէր արեւու որդին եւ իբրեւ միջնորդ կը ծառայէր մարդոց եւ աստուածներու աշխարհներուն միջեւ: 

Ան օծեալ անձ մըն էր: Ոչ մէկը իրաւունք ունէր անոր աչքերուն մէջ նայելու, ո՛չ ալ անոր հետ ուղղակիօրէն խօսելու:

Սափա Ինքան կը գտնուէր շատ լաւ կազմակերպուած ընկերութեան մը գլխուն: Ան կ'ընտրէր կրօնականները, բանակին պետերը եւ դատաւորները` իր ընտանիքին անդամներէն եւ կը հսկէր հունձքերու հաւասար բաշխումին վրայ`յեղաշրջումներէն խուսափելու համար:

 Կայսրը եւ իր կինը 
Սափա Ինքա տիտղոսը կ'անցնէր հօրմէն զաւակին: Կայսեր կինը կը կրէր «քոյա» տիտղոսը, որ «աստղ» կը նշանակէ քեչուա լեզուով: Կայսրը ունէր նաեւ բազմաթիւ ուրիշ կիներ:

 Դաժան զոհաբերութիւններ 
Սափա Ինքան կը նախագահէր կրօնական մեծ տօներուն` արեւու տաճարին մէջ: Այս արարողութիւններուն ընթացքին ան անասուններ կը զոհէր: Երկրաշարժերու կամ հրաբխային ժայթքումներու նման մեծ աղէտներէ ետք, ան երբեմն նոյնիսկ մարդկային զոհեր կը մատուցէր աստուածներուն` անոնց զայրոյթը հանդարտեցնելու համար:

 Ոսկեայ իշխան մը 
Կայսրը ոսկեայ սքանչելի գոհարեղէններ կը կրէր, ոսկեայ գահի մը վրայ կը նստէր, ոսկեայ պնակներու մէջ կ'ուտէր եւ ոսկեայ թելերով հիւսուած սաւաններու վրայ կը քնանար: Ինքաներուն համար այս արժէքաւոր մետաղը կը ներկայացնէր արեւուն արցունքները: 

Անոնք ոսկեայ արձանիկներ կամ դիմակներ կը շինէին` արեւու պաշտամունքին յատուկԻնքաներու Կայսրութիւնը:

Ժողովուրդին կեանքը 

Բազմաթիւ Ինքաներ կ'ապրէին լեռնային պզտիկ գիւղերու մէջ: Անոնք հնարած էին զարմանալի դրութիւններ`տեղափոխուելու, հաղորդակցելու եւ շատ տոկուն կառոյցներ շինելու համար:

Իւրաքանչիւր գիւղացի պէտք էր իր հունձքերը երեքի բաժնէր. մէկ բաժինը պիտի ծառայէր իբրեւ նուիրատուութիւն արեւ-աստուծոյ, միւս բաժինը կը պատկանէր Սափա Ինքային, իսկ վերջինը կը բաժնուէր բոլորին միջեւ: Հիւանդները եւ ծերերը ապրուստ մը կը ստանային` առանց աշխատելու:

 Լաման 
ձախից|մինի
Ինքաները կ'ապրէին լամաներուն եւ անոնց «զարմիկ» անասուններուն հետ: Ուղտերու ընտանիքին պատկանող այս անասունները անոնց կը հայթայթէին կաթ, միս եւ բուրդ: Անոնք կը գործածէին նաեւ ապրանքներ կամ շինութեան նիւթեր փոխադրելու համար:

 Երկրագործութիւն 
Ինքաները իրենց դաշտերը կը շինէին դարատափի ձեւով: Լեռներուն բարձունքներուն վրայ անոնք կը ցանէին գետնախնձոր եւ քինօա, որ շատ դիմացկուն ընդեղէն մըն է, միջին բարձունքներուն վրայ` Կորեկ եւ լուբիա, իսկ աւելի տաք դաշտերուն մէջ` լոլիկ, պղպեղ  եւ քաքաօ: Անոնք գետերուն հունը կը փոխէին եւ յատուկ ջրանցքներ կը շինէին իրենց դաշտերը ջրելու համար:

Ինքաներուն մեծ մասը անասնաբոյծ, երկրագործ կամ արհեստագործ էր: Անոնք կ'ապրէին չոր խոտերով տանիքներով քարէ տուներու մէջ: 

Անոնք իրենց հագուստները կը հիւսէին եւ թրծուած կաւէ առարկաներ ու փայտէ գործիքներ կը շինէին:

 Ճամբաներ 
Աւելի արագ եւ աւելի դիւրութեամբ տեղափոխուելու համար կայսրութեան մէկ կողմէն միւսը Ինքաները շինած էին աւելի քան 29000 քմ սալաքարէ ճամբաներ: Սակայն, հակառակ ասոր, անոնք ծանօթ չէին անիւին: Հետեւաբար անոնք քալելով կը տեղափոխուէին:

 Ճարտարապետներ 
Ինքա ճարտարապետները հնարած էին շինութեան յատուկ թեքնիք մը, որպէսզի կառոյցները կարենան տոկալ շրջանի երկրաշարժերուն: Պատերը կազմուած էին իրարու մէջ մտած քարերէ, որոնք կրնային իրարու վրայ սահիլ առանց փուլ գալու: Պատուհաններուն եւ դռներուն ձեւը զանոնք աւելի դիմացկուն կը դարձնէին:

 Հաշուիչ մեքենայ 
Ինքաները ո՛չ կարդալ, ո՛չ ալ գրել գիտէին. սակայն անոնք կը գործածէին «Քուիփի» կոչուած շատ հնարամիտ առարկայ մը: Այս «գործիքը» կազմուած էր իրարու կապուած պարաններէ: Այս պարաններէն իւրաքանչիւրը կը ներկայացնէր առարկայի տեսակ մը եւ իւրաքանչիւր հանգոյց` թիւ մը:

Այս գործիքը կարելիութիւնը կու տար հաշուելու, օրինակի համար, հունձքերուն, ոսկիին քանակը, բնակչութեան թիւը:

Յարգի կերպասներ
մինի
Կիները սքանչելի կերպասներ կը հիւսէին: Անոնք բնական ներկեր կը գործածէին բուրդը ներկելու՝ զայն հիւսելէ առաջ: Ապա անոնք կ'ասեղնագործէին երկրաչափական ձեւեր եւ նշաններ, որոնք կը պատմէին Ինքաներուն առասպելներըԻնքաները:

Քրիստոֆըր Քոլոմպոսը Ամերիկան գտնելէն ետք, սպանացի նուաճողներ կը գրաւեն Ինքաներուն հողերը`ոսկի փնտռելով: Անոնք Ինքաներուն կը փոխանցեն մինչեւ այդ ժամանակները Հարաւային Ամերիկայի մէջ անծանօթ հիւանդութիւններ, իսկ վերապրողները ստրուկներու կը վերածեն:

1570 թուականին Ինքաներուն քաղաքակրթութիւնը վերջնականապէս կ'անհետանայ:
 Տե՛ս նաեւ 
 Ինքաներու քաղաքակրթութիւնը
 Ծանօթագրութիւններ 

Ստորոգութիւն:Ինքաները
Ստորոգութիւն:Կայսրութիւններ